Tha dà amas aig Gealltanas Dannsa nan Sgoiltean:

1. Brosnachadh a thoirt do sgoiltean 20 mionaid a bharrachd de dhannsa a dhèanamh gach latha de sheachdain an Dannsa Mhòir (7-15 Iuchar 2012)
2. Brosnachadh a thoirt do sgoiltean air feadh an t-saoghail *world record* fheuchainn: an ‘Gnàth-imeachd Dannsa (*routine*) as Motha [iomadh-àite]’ air 18 Cèitean 2012

Tha an Dannsa Mòr ag obair còmhla ri Comhairle Bhreatainn gus Gealltanas Dannsa nan Sgoiltean a chur air adhart air feadh an t-saoghail. Tha Comhairle Bhreatainn a’ cur taic ri ceanglaichean eadar sgoiltean na Rìoghachd seo agus feadhainn ann an dùthchannan eile gus an tig sgilean na h-òigridh air adhart ‘s gum bi barrachd tuigse aca air beatha agus obair anns a’ choimhearsnachd eadar-nàiseanta.

‘S e cothrom spòrsail a th’ ann an Gealltanas Dannsa nan Sgoiltean 2012. Gheibh òigridh an cothrom a bhith a’ dannsa ’s feuchainn air *world record* le dannsa stèidhte air na h-Olympics. Nuair a thig an lasair Oilimpigeach an seo bidh dannsairean òga air feadh na dùthcha an sàs, a’ dannsa aig a aon àm ‘s a’ gabhail tlachd às an dannsa còmhla. Tha sinn airson ‘s gun feuch a h-uile sgoil ris an dùbhlan dannsa ‘s an *world record* seo.

Chaidh an *choreography* son gealltanas nan sgoiltean a chruthachadh leis a’ *choreographer* ainmeil Wayne McGregor, Stiùiriche Ealanta *Wayne McGregor | Random Dance* agus *choreographer* a’ Bhallet Rìoghail. Faodar an dannsa seo fhaicinn a-nis air làrach-lìn an Dannsa Mhòir: <http://www.bigdance2012.com/schools_and_teachers.php>

Thèid an oidhirp air an *World Record* air adhart aig **1f, ri Uair an t-Samhraidh (GMT +1) air 18 Cèitean 2012** ‘s tha sinn an dòchas cuideachd gun dèan na sgoiltean 100 mionaid a bharrachd de dhannsa tro sheachdain an Dannsa Mhòir: 7-15 Iuchar 2012.

Tha Gealltanas nan Sgoiltean mar phàirt de Dhannsa Mòr 2012. ‘S e tachartas air leth a tha seo. Thairis air 9 làithean bidh dannsa ga chomharrachadh ann an àiteachan àraid – aibhnichean, gailearaidhean, ionadan bhùithtean, pàircean chàraichean, lùchairtean agus taighean-cluiche. Bidh an t-seachdain mhòr a’ ruith eadar 7-15 Iuchar 2012 agus, bho 18 Cèitean, tòisichidh am blàthachadh suas son an dannsa ri thighinn.

‘S e prògram le *London’s Legacy Trust UK* a th’ ann an Dannsa Mòr, air a lìbhrigeadh le Mayor Lunnainn agus Comhairle Ealain Shasainn. Tha am *Foundation for Community Dance* os cionn a’ phrògram ann an co-bhann ri Mòr-ionadan (*Hubs*) an Dannsa Mhòir.

Tha *Eden Court Creative* na Mhòr-ionad airson na Gàidhealtachd ‘s tha iad a’ brosnachadh sgoiltean gu bhith an sàs, gus na 5 mionaidean de dhannsa ionnsachadh agus gus an dannsa a dhèanamh ann an talla na sgoile no air an raon-chluiche mar phàirt dhen oidhirp air *world record* ùr*.*

Ma tha an sgoil agaibh son cuideachadh fhaighinn gus an dannsa ionnsachadh tha sinn a’ tabhann oidean a thig dhan sgoil gus na gluasadan ionnsachadh do na sgoilearan. ‘S urrainn dhaibh tighinn son seisean a-mhàin no fad latha. Dh’fhaodadh clasaichean eadar-dhealaichte pàirtean eadar-dhealaichte dhen dannsa ionnsachadh. Bidh na h-oidean rim faighinn eadar 23 Giblean agus 18 Cèitean ‘s feuchaidh sinn nas urrainn dhuinn de sgoiltean a ruighinn. Cuiribh fios chun an neach-obrach dannsa san sgìre agaibh airson barrachd fiosrachaidh mu chosgaisean.

Seo fiosrachadh an luchd-obrach dannsa:

**Inhbhir Nis ‘s Inbhir Narann –** Louise Marshall, Neach-ealain Dannsa – *Eden Court Creative*, lmarshal@eden-court.co.uk

**Siorrachd Rois -** Frank McConnall, Stiùiriche Ealanta *- Plan B Dance Company*, projects@planbcreative.org

**Bàideanach ‘s Srath Spè**  - Alex Emerson, Neach-leasachaidh Dannsa – *Eden Court Creative,* aemerson@eden-court.co.uk

Jo McCullough, Neach-leasachaidh Dannsa – *Eden Court Creative*, jmccullough@eden-court.co.uk

**Gallaibh -** Jill Kingdon, Tidsear Dannsa, jill\_kingdon@hotmail.com

**An t-Eilean Sgitheanach ‘s Loch Aillse** - Lorayne McLucas,Neach-ealain Dannsa – *SkyeDance/Àros*, lorayne@skyedance.co.uk